Genių atodanga

Genių atodanga – geologinis gamtos paveldo objektas,Saugomų teritorijų valstybės kadastras. Genių atodanga stk.am.lt esantis Tauragės rajono savivaldybėje, Mažonų seniūnijoje, Genių kaime, dešiniajame Jūros upės krante. Eroduojantis status šlaitas patenka į Pagramančio regioninio parko teritoriją. Atodanga susiformavusi vaizdingame upės vingyje, Tyrelių miško šiauriniame pakraštyje. Ji pritaikyta lankymui: pažymėta kelio nuorodomis, informacinėmis lentomis. Atodangos viršuje įrengta regykla pasiekiama iš kelio . Priešingame upės krante įsikūrę Lylavėnai.
miniatiūra|180px|left|Atodanga žiemą, žvelgiant nuo regyklos

 Geologija 

Genių atodanga priskiriama prie aktyviojo geologinio paveldo objektų, susidariusių dėl upės srovės erozijos ir nuošliaužinių procesų.Lietuvos geologijos tarnyba. Geotopai (išrašas). Informacija apie geotopą Staigiame vingyje šlaitą stipriai veikia šoninė upės srovė ir gravitacija, dėl kurios aukštas krantas nuolat byra, šliaužia, virsta žemyn. Atodangos papėdėje esama ir senų, ir jaunų įvairaus dydžio nuošliaužų. Kraštovaizdis nuolat kinta.Pagramančio regioninis parkas. Genių atodanga  pagramanciorp.lrv.lt

Atodangos aukštis siekia 25 m, ilgis palei upę– 160 m, kampas – 40-85 laipsniai. Sudėtis: varvinis molis, moreninis priesmėlis, įvairaus rupumo smėlis, žvyras ir kt.

 Šaltiniai 

 Nuorodos 

 Atrask Lietuvos saugomas teritorijas. Genių atodanga saugoma.lt
 Regykla ant Genių atodangos pamatyklietuvoje.lt

Kategorija:Lietuvos atodangos
Kategorija:Tauragės rajono paveldas
Kategorija:Lietuvos gamtos paveldo objektai